CHHIATRUPNA THLEN THULHA CHETLAK DAN TUR ZIRTIRNA INPE,"1517/2024-2025 Aizawl, 9.8.2024: Aizawl District Disaster Management Authority hmalaknaa chhiatrupna thlen thulha chetlak dan inzirtirna kalpui mek chu vawiin khan Aizawl DC Er. Lalhriatpuia kaihhruaiin Aizawl DC Conference Hall-ah a kharna neih a ni. Aizawl District Disaster Management Authority chuan July ni 24, 2024 atang khan vawiin August ni 9, 2024 thleng Aizawl District chhunga khaw tin aiawh Village Level Disaster Management Committee leh Aizawl khaw chhunga veng tin Local Level Disaster Management Committee-te tan Disaster Management chungchangah training a buatsaih a. Heng training te hi Block tin BDO leh Deputy Commissioner leh Addl Deputy Commissioner, Aizawl ten ho in Disaster Management Coordinator, Fire & Emergency Services Deptt leh Quick Response Team ten training an pe a ni. Heng training-ah hian Local Level Disaster Management Committee in din dan tur te leh an mawhphurhna te, kangmei chungchanga inzirtirna te leh chhiat thlen hma, thlen hun leh thlen hnua hmalak dan tur te leh hliam inbawihsawm te in zirtir a ni. Heng training bakah hian Aizawl District Disaster Management Authority hnuaia Zonal Officers te tan Ni 19 July, 2024 khan training neih a ni bawk. Attachment Loading attachment...",Dated: 9 th Aug 24 4:47 PM,https://dipr.mizoram.gov.in/post/chhiatrupna-thlen-thulha-chetlak-dan-tur-zirtirna-inpe